Merkezê Îtîbatî û Çapemenîye yê HPGyî  derheqê hêrişanê îşxalî û  pêkewtişan de eşkerayîyêke daye.
Eşkerayîya HPGyî wina ya:
''30ê teşrîna verêne de herêma Goma Salihî ya pebesteya  Licê ya Amedî de mabênê hêzanê ma û artêşa tirke de pêkewtişî qewimîyayî. Pêkewtişan de xeylî leşkerî ameyî kiştene û xeylî  zî birîndar bîyî. Embazêkê ma bi şerkerdişêkê qehremankîyî tewrê kerwanê şehîdan bi. 2ê teşrîna peyêne de reyna Licê de warê Sisê de artêşa îşxalkere operasyon da destpêkerdene. Cemê şanî yê heman roje de  û roja bîne saetanê serê sibayî de herême ameye bobmavarankerdene. Mabênê hêzanê ma û îşxalkeran de pêkewtişî qewimîyayî. Xeylî leşkerî ameyî kiştene û birîndar bîyî la hûmara înan nêmaye zelalkerdene. Embazêkê ma yo ke heta guleyê xo yê peyênî  derba girane daye dişmenî ro şehîd kewt. Zanayîşê nasnameyanê hemrayanê ma yê ke şehîd kewtî pey ra do rayapêroyî de bêrê parekdene. 25ê terşrîna peyêne de teyarayanê artêşa tirka îşxalkare der û dorê dewa Şêxî ya Gare bombavaran kerd. Hêrişan de vînîbîyayeyê ma çîn ê.''
